ข้างหลังภาพ (2528)

✨🌟  **ข้างหลังภาพ (2528)**

* **ประเภท :** **Drama / Romance**
* **ผู้กำกับ :** เปี๊ยก โปสเตอร์
* **บทประพันธ์ :** ศรีบูรพา (กุหลาบ สายประดิษฐ์)
* **บทภาพยนตร์ :** วิศณุศิษย์
* **ผู้กำกับภาพ :** สมบูรณ์สุข
* **ผู้ถ่ายภาพ :** ร่วมใจ จำเป็น
* **ผู้ลำดับภาพ :** สยามสตูดิโอ
* **เพลงประกอบ :** เสกสรร สอนอิ่มศาสตร์
* **บันทึกเสียง :** แครปเปอร์บอร์ด
* **อำนวยการสร้าง :** เจริญ เอี่ยมพึ่งพร
* **บริษัทผู้สร้าง :** ไฟว์สตาร์โปรดักชั่น
* **วันที่เข้าฉาย :** 27 เมษายน 2528 ฉายที่โรงภาพยนตร์เอเธนส์-วังบูรพา-พาราไดซ์-ศรีย่าน-ปารีส-รามา-นครหลวงรามา-พระโขนงรามา-ลาดพร้าวสะพาน 2-ปู่เจ้าสำโรง
* **ระบบถ่ายทำ :** ภาพยนตร์สี 35 มม. บันทึกเสียงในฟิล์ม

## **เรื่องย่อ**

*ความรักมีอำนาจ เกินจะปกปิดไว้ แต่เพียงในใจ*

ภาพใบหนึ่งในห้องทำงานของ "นพพร" (อำพล ลำพูน) ทำให้เขาหวลคิดถึงเบื้องหลังของรูปภาพนั้น ในขณะที่เขาเป็นหนุ่มน้อยที่กำลังศึกษาอยู่ประเทศญี่ปุ่น เขาได้มีโอกาสต้อนรับ "เจ้าคุณอธิการ" (สุรชัย แก้วชูศิลป์) พร้อมทั้งภรรยาสาวคือ "คุณหญิงกีรติ" (นาถยา แดงบุหงา) ทุกครั้งที่เจ้าคุณไม่ว่าง เขาก็ได้ทำหน้าที่ดูแลและพาคุณหญิงไปเที่ยวตามสถานที่ต่างๆ ทั้งสองได้แลกเปลี่ยนความรู้สึกและความคิดต่างๆ และทำให้เขาเกิดความรู้สึกต่อคุณหญิงดั่งชายที่มีความรัก แต่เขาหาได้หยั่งรู้ถึงความรู้สึกของคุณหญิงกีรติที่มีต่อเขาได้เลย สิ่งเหล่านี้ทำให้เขากลัดกลุ้มและไม่รู้จะหาทางออกได้อย่างไร

นพพรได้ระลึกถึงเรื่องราวในอดีตเมื่อครั้งศึกษาที่ญี่ปุ่น เขาได้มีโอกาสต้อนรับเจ้าคุณอธิการพร้อมทั้งภรรยาสาว คือ คุณหญิงกีรติ มิตรซึ่งเขาไม่มีวันลืมได้ ทุกครั้งที่เจ้าคุณไม่ว่าง นพพรก็ได้ทำหน้าที่ดูแลและพาคุณหญิงไปเที่ยวตามสถานที่ต่างๆ ทั้งสองได้แลกเปลี่ยนความรู้สึกและความคิดต่างๆ คุณหญิงห่วงใยนพพรมากจนทำให้นพพรหลงรัก แต่ก็ไม่อาจทำลายความเคารพรักของคุณหญิงที่มีต่อเจ้าคุณได้ จนเมื่อทั้งสองกลับประเทศไทย

นพพร เฝ้าแต่คิดถึงคุณหญิง จนกระทั่งทราบข่าวการตายของท่านเจ้าคุณ ไม่มีอะไรดีไปกว่าการตั้งใจเรียนและรีบจบการศึกษา คุณหญิงยังคงเฝ้าคอยนพพรเสมอมา แต่ก็ต้องผิดหวังเมื่อนพพรกลับมาแล้วต้องแต่งงานกับคู่หมั้น นพพรไม่ทราบว่าคุณหญิงป่วยหนัก จนวันสุดท้ายที่ทั้งสองได้เจอกัน คุณหญิงก็สิ้นลมเสียแล้ว เหลือไว้แต่เพียงความรู้สึกดีๆ ที่มีต่อกัน และภาพความหลังที่ทั้งสองได้วาดมันขึ้นมา

กีรติ จำต้องติดตามสามีซึ่งมีอายุรุ่นราวคราวเดียวกับพ่อตัวเองไปยังญี่ปุ่น ที่นี่ เธอได้พบกับ นพพร นักเรียนทุนชาวไทยที่คอยเป็นธุระดูแลสามีและเธอโดยตลอด ทั้งนพพรและกีรติได้สานสัมพันธ์กันจนเกิดเป็นความรัก กระทั่งกีรติกลับเมืองไทยไป นพพรก็ยังเพียรเขียนจดหมายมาหา จนเมื่อเวลาผ่านไปนพพรสำเร็จการศึกษา และกีรติต้องอยู่เพียงลำพัง หลังจากที่สามีของเธอเสียชีวิต ความรักอันริบหรี่ก็เรืองรองขึ้นมาอีกครั้งในหัวใจสาวใหญ่ผู้นี้

## **Image Gallery & วีดีโอ**

* 1
* 2
* 3
* 4
* 5
* 6

ใบปิดวาดโดย ทองดี ภานุมาศนสพ.ไทยรัฐ ฉบับวันที่ 21 เมษายน 2528นสพ.ไทยรัฐ ฉบับวันที่ 23 เมษายน 2528

Trailer ข้างหลังภาพ (2528)Trailer ข้างหลังภาพ (2528)

## **เกร็ด**

* ภาพยนตร์เรื่องนี้สร้างจากบทประพันธ์ของ ศรีบูรพา (กุหลาบ สายประดิษฐ์) ตีพิมพ์ในหนังสือพิมพ์ประชาชาติรายวัน เมื่อปี พ.ศ. 2479 ได้รับการยกย่องด้วยความงามในเชิงวรรณศิลป์ เมื่อรวมเล่มได้รับการตีพิมพ์ซ้ำอีกหลายต่อหลายครั้ง และถูกนำไปแสดงเป็นละครโทรทัศน์ ภาพยนตร์ รวมถึงละครเวที ในรูปแบบละครเพลงอีกด้วย

* ภาพยนตร์เรื่องนี้เป็นผลงานการแสดงภาพยนตร์เรื่องแรกของ นาถยา แดงบุหงา

* ทีมงานสร้างภาพยนตร์เรื่องนี้ประกอบด้วย ผู้จัดการกองถ่ายโดย ยุวดี ไทยหิรัญ ผู้ช่วยผู้กำกับโดย บุรณี รัชไชยบุญ, จิรศักดิ์ อิศรางกูร ณ อยุธยา, ไพโรจน์ โรจน์เลิศจรรยา กำกับบทโดย พิชิต นิยมศิริ ถ่ายภาพนิ่งโดย ปนัดดา นิยมศิริ กำกับศิลป์โดย นิยมศิลป สร้างฉากโดย ประสรร เพชรพงษ์ เครื่องแต่งกายโดย ไข่บูติค ควบคุมเครื่องแต่งกายโดย รินทร์ พุ่มพวง แต่งหน้า-แต่งผมโดย ยิ้มยูนิแฮร์ เทคนิคภาพโดย โชน บุนนาค บันทึกเสียงโดย แครปเปอร์บอร์ด และมิกซ์เสียงโดย ซีเนซาวด์

* ก่อนหน้านั้น ในปี พ.ศ. 2519 เคยมีโครงการที่จะสร้างข้างหลังภาพเป็นภาพยนตร์โดย พระเจ้าวรวงศ์เธอ พระองค์เจ้าภาณุพันธุ์ยุคล นำแสดงโดย พิศมัย วิไลศักดิ์ (ม.ร.ว.กีรติ) ยอดชาย เมฆสุวรรณ (นพพร) และกำกับการแสดงโดย พันคำ (พร้อมสิน สีบุญเรือง) แต่สุดท้ายโครงการนี้ก็ล้มเลิกกันไป [1] [2]

## **รางวัล และอนุสรณ์**

* **รางวัลพระราชทานพระสุรัสวดี (ตุ๊กตาทอง) ประจำปี พ.ศ. 2528**
	+ ออกแบบเครื่องแต่งกายยอดเยี่ยม (ไข่บูติก)
	+ บันทึกเสียงยอดเยี่ยม (ซิเนซาวด์)

* **โครงการของหอภาพยนตร์ (องค์การมหาชน)**
	+ 100 ภาพยนตร์ไทยที่คนไทยควรดู ประเภทภาพยนตร์ดำเนินเรื่อง (พ.ศ. 2548)
	+ มรดกภาพยนตร์ของชาติ ครั้งที่ 7 (พ.ศ. 2560)
	+ 19 ภาพยนตร์ไทยในโปรแกรม "ฉายแล้ววันนี้ที่ Netflix รามา" ร่วมกับ Netflix (พ.ศ. 2565)

* **70 สุดยอดภาพยนตร์ไทยในสมัยรัชกาลที่ 9 (พ.ศ. 2561)** จัดโดย คณะกรรมการภาพยนตร์และวีดิทัศน์แห่งชาติ กระทรวงวัฒนธรรม ร่วมกับสมาพันธ์สมาคมภาพยนตร์แห่งชาติ